
לכבוד
הנדון: בקשה לפתיחה בחקירה פלילית בדבר התבטאות הרב יצחק יוסף כנגד היועצת המשפטית לממשלה
בשם התנועה למען איכות השלטון בישראל, ע"ר (להלן: "התנועה"), הרינו מתכבדות לפנות אליכם בעניין התבטאויותיו המקוממות של הרב יצחק יוסף, מנהיגה הרוחני של מפלגת ש"ס, מיום 29.8.2026. התבטאויות אלו, שנישאו בפומבי ועל ידי דמות בעלת השפעה ציבורית רחבה, מעלות חשש ממשי לביצוע עבירה פלילית והפרתו של סעיף 144ד2(א) לחוק העונשין התשל"ז-1977 (להלן: "חוק העונשין"), כפי שיורחב להלן.  
1. לפי פרסומים, ביום 29.8.2026, הרב יצחק יוסף, בנו של הרב עובדיה יוסף ז"ל, ומנהיגה הרוחני של מפלגת ש"ס, תקף את היועצת המשפטית לממשלה במסגרת שיעורו השבועי, ואף איים עליה, באומרו את הדברים: "משוגעת. מי היא בכלל? הקב"ה יכלה אותה. ייתן לה את המכה. זה לא יעבור בשתיקה",[footnoteRef:1] והוסיף: "מתעסקת עם מרן גדולת הדורות? זה לא יעבור בשתיקה".[footnoteRef:2] [1:  שילה פריד "מנהיג ש"ס משתלח ביועמ"שית: "רשעה, משוגעת, הקב"ה יכלה אותה" Ynet (30.8.2026). ]  [2:  אהרן רבינוביץ' "מנהיגה הרוחני של ש"ס תקף את היועמ"שית: "הקדוש ברוך הוא יכלה אותה" הארץ (30.8.2026).] 

2. לפי פרסומים, הרקע להתבטאויות הוא הנחייתה של היועצת המשפטית לממשלה לדחות את ההילולה לזכרו של הרב עובדיה יוסף ז"ל, הממומנת מכספי ציבור, עד לאחר הבחירות, מחשש כי היא מהווה שימוש במשאבי המדינה עבור תעמולת בחירות.[footnoteRef:3] [3:  שם.] 

3. חשוב להדגיש: ההתבטאויות האמורות אינן מתקיימות בחלל ריק, אלא משתלבות באקלים אשר למרבה הצער נעשה רווח, הכולל קריאות, פעולות ודברי הסתה מטעם גורמים בכירים בהנהגה החרדית ואף מטעם חברי כנסת, כנגד עובדי ציבור בכירים לרבות היועצת המשפטית לממשלה, בין היתר בשל החלטות הנוגעות לציבור החרדי.[footnoteRef:4]  [4:  ראו למשל: שילה פריד "האיום של ח"כ פרוש על היועמ"שית – וזעם החרדים על נתניהו: "מאוחדים כמו אגרוף"" Ynet (16.6.2026); יהודה שלזינגר ומירב סבר "גפני באירוע של מתנדבי ההצלה: "אם היועמ"שית תיפגע – החרדים יצילו אותה"" היום (10.7.2025). ] 

4. מתוך כך, התבטאויותיו של הרב יוסף מעוררות חשש ממשי לביצוע עבירה של הסתה לאלימות כנגד היועצת המשפטית לממשלה, בהתאם לסעיף 144ד2(א) לחוק העונשין, לפיו: 
144"ד2. (א) המפרסם קריאה לעשיית מעשה אלימות, או דברי שבח, אהדה או עידוד למעשה אלימות, תמיכה בו או הזדהות עמו (בסעיף זה – פרסום מסית), ועל פי תוכנו של הפרסום המסית והנסיבות שבהן פורסם, יש אפשרות ממשית שיביא לעשיית מעשה אלימות, דינו – מאסר חמש שנים."
5. בענייננו, דבריו כאמור של הרב יוסף, שנאמרו במסגרת שיעורו השבועי – המוקלט, משודר וזוכה לאלפי צפיות[footnoteRef:5] – כוונו באופן אישי כלפי היועצת המשפטית לממשלה, עו"ד גלי בהרב מיארה. בנסיבות המתוארות – בהן מנהיגה הרוחני של מפלגת ש"ס, אדם בעל מעמד ציבורי ובעל השפעה רחבה, מתבטא באופן מסית ואלים כלפי היועצת המשפטית לממשלה, ובהינתן האווירה הציבורית האלימה ככלל, התבטאויות אלה עשויות לעלות לכדי הסתה לעשיית מעשה אלימות כנגדה. [5:  ראו: הלוויין של מרן – דר וסוחרת "השיעור השבועי וסליחות עם מרן הראש"ל הרב יצחק יוסף שליט"א פרשת כי תבוא המקדים הרב יוסף בן פורת שליט"א" YouTube(29.8.2026) https://www.youtube.com/watch?v=J2Jrxl0PdrI ] 

6. בית המשפט הכיר בפסיקתו ביחס לעבירת ההסתה לאלימות כי רכיב הכרחי בהוכחת העבירה הוא קיומה של "אפשרות ממשית לעשיית מעשה אלימות". ואולם, אפשרות כזו יכולה להילמד גם מהנסיבות הכוללות, וביניהן גם האווירה הציבורית בתקופה שבה נאמרו הדברים (ראה לעניין זה: רע"פ 8670/19 דוד עובד נ' מדינת ישראל ‏(‏נבו 27.2.2020‏)‏‏, פס' 12; רע"פ 7669/15 מחאג'נה נ' מדינת ישראל (נבו 18.4.2016), פסקה ל"ה). כמו כן, במסגרת השיקולים לקביעת קיומה של אפשרות ממשית נקבע כי יש לשקול גם את היקף הקבוצה החשופה לאמירות, הקשרן, המקום בו נאמרו וכן למהות המפרסם ומעמדו, ובמילים אחרות: "יש לשאול, בין היתר - מי אמר, מה נאמר, היכן נאמר, באיזה אופן נאמר, למי נאמר ובאיזה מסגרת נאמר" (רע"פ 2533/10 מדינת ישראל נ' מיכאל בן חורין ‏(‏נבו 26.12.2011‏)‏‏, פס' 7). 
7. בענייננו, ברי כי מעמדו של הרב יוסף, שהוא כאמור מנהיגה הרוחני של מפלגת ש"ס, יחד עם היקף הפרסום והתפוצה הרחבה של דבריו במסגרת שיעורו השבועי, ובהתחשב באווירה הציבורית הנפיצה סביב היועצת המשפטית לממשלה, מעוררים לכל הפחות חשש כי ישנה אפשרות ממשית לעשיית מעשה אלימות כנגדה.
8. ממכלול הנסיבות המתוארות לעיל, נראה כי האירוע מחייב פתיחה בחקירה פלילית כנגד הרב יוסף, וזאת בהתאם לסעיף 59 לחוק סדר הדין הפלילי [נוסח משולב], הקובע כך:
"חקירת המשטרה (תיקון מס' 82) תשע"ח-2018
59.  נודע למשטרה על ביצוע עבירה, אם על פי תלונה ואם בכל דרך אחרת, תפתח בחקירה; אולם בעבירה שאינה פשע רשאי קצין משטרה בדרגת פקד ומעלה להורות שלא לחקור אם היה סבור שנסיבות העניין בכללותן אינן מתאימות לפתיחה בחקירה או אם היתה רשות אחרת מוסמכת על פי דין לחקור בעבירה."
9. בבג"ץ 6410/14 התנועה למען איכות השלטון בישראל נ' פרקליט המדינה (נבו 4.2.2015), נקבע כי כאשר מתעורר ספק בשאלה האם בוצעה עבירה, מוטל על רשויות החקירה לברר זאת, בדרך של חקירה פלילית או בדיקה מקדימה: 
"החובה לפתוח בחקירה, מותנית בידיעה על ביצוע עבירה (דנג"ץ 7516/03 נמרודי נ' היועץ המשפטי לממשלה (12.02.2004) [פורסם בנבו]). החוק איננו מחייב פתיחה בחקירה פלילית באופן מידי, בכל מקרה של הגשת תלונה או של אינדיקציה אחרת לביצוע עבירה. כאשר מתעורר ספק אם בוצעה עבירה, מוטל על רשויות החקירה והתביעה לברר זאת, במסגרת חקירה פלילית או במסגרת בדיקה מקדימה" (פיסקה 101 לדבריו של כבוד השופט שהם)."
10. סוגיית הפתיחה בחקירה פלילית הובהרה גם בהנחיית היועץ המשפטי לממשלה מס' 4.2204, שכותרתה "בדיקה מקדימה". לפי ההנחיה, השימוש בסמכות החקירה מותנה בשאלה "האם יש ראיות המבססות חשד סביר שבוצעה עבירה". מקום שישנן ראיות המבססות חשד סביר לביצוע עבירה, תיפתח חקירה, אלא אם סבור גורם מורשה כי נסיבות העניין אינן מתאימות לנקיטה בהליכים פליליים.
11. [bookmark: Addressee][bookmark: Address1][bookmark: Address2][bookmark: EMail]הנה כי כן, הובאה בפני המשטרה ורשויות אכיפת החוק ידיעה ברורה המבססת חשד סביר לביצוע עבירת ההסתה לאלימות על ידי הרב יוסף. 
12. אשר על כן, ולנוכח חומרת הדברים האמורים לעיל, נתכבד לבקש כי תורו על פתיחה בחקירה פלילית, או לכל הפחות על בדיקה מקדימה בדבר התבטאויותיו של הרב יוסף, וכי תפעלו למיצוי הדין עימו, ככל שיש בכך צורך.
13. נוכח החשיבות הציבורית של העניין, נודה לתגובתכם בהקדם.

התיאור נוצר באופן אוטומטי]

